Tänasele päevale jäi aga nädala pikim jooks 1h 50 min. Kolmandik Legrino järvest oli kenasti mäe varjus, kaht kolmandikku aga soojendas päike, ja see on siin tuline. Nii kui varjust päikesesse jooksin, tõusis pulss hoobilt kõrgemale, 135-144 vahele, uuesti varju naastes langes pulss  jälle 132-138-le. Puhtalt joosta, ilma, et pulss tõuseks ja vahepeal kõndima peaks, sain tunni jagu, siis sattusin uuesti varjust päikesesse ja pulss tõusis 145-148le. Kiire kõnniga tõmbasin pulsi jälle madalamale ja tegin nii nagu Margus soovitas kõrge pulsi puhul treenida: kaks minutit kõndi ja minut jooksu. Keskmine pulss oli täna kuuma päikese tõttu tavalisest kõrgem, ka kõndides: 139, pulsikell ütles, et kulutasin treeningul 730 kalorit, mis tähendab, et täna tuleb kõvasti süüa, et energiat taastada.  No mis võiks siin Itaalias veel toredam olla? Eriti minusugusele gurmaanile?